b'\n_START_ARTICLE_\nAzizabad-luftangrebet\n_START_SECTION_\nOpsummering af begivenheder\n_START_PARAGRAPH_\nAfghanske og koalitions-styrker var i gang med en operation i omr\xc3\xa5det i jagten p\xc3\xa5 en Talibanleder ved navn Mullah Siddiq. Da efterretninger indikerede, at Siddiq var i landsbyen, besluttede koalitionsstyrkernes leder at iv\xc3\xa6rks\xc3\xa6tte et angreb p\xc3\xa5 Azizabad ved at tilkalde flyet. En stor forsamling af civile havde denne dag sat hinanden st\xc3\xa6vne i Azizabad for at mindes en nylig afd\xc3\xb8d lokal leder. 90 mennesker blev dr\xc3\xa6bt og mange hjem \xc3\xb8delagt, if\xc3\xb8lge vidner, en rapport udf\xc3\xa6rdiget af den afghanske regering, og bekr\xc3\xa6ftet af United Nations Assistance Mission in Afghanistan (UNAMA), ledet af nordmanden Kai Eide. Angrebet blev udf\xc3\xb8rt af et amerikansk AC-130 ildst\xc3\xb8ttefly.\n_START_SECTION_\nAzizabad-beboere\n_START_PARAGRAPH_\nDagen efter angrebet, l\xc3\xb8rdag den 23. august 2008, organiserede landsbyboerne en demonstration vendt mod de afghanske tropper, som var blevet udstationeret i Azizabad for at uddele mad og andre forn\xc3\xb8denheder. Adskillige mennesker blev s\xc3\xa5ret under en konfrontation mellem beboere og soldater.\n_START_SECTION_\nAngrebet truer med at drive en kile ind mellem allierede\n_START_PARAGRAPH_\nDen afghanske regering er opsat p\xc3\xa5 at indf\xc3\xb8re nye begr\xc3\xa6nsninger i brugen af luftangreb i fl\xc3\xa6ng, som i stedet for at vinde hearts and minds, risikerer at tabe dem p\xc3\xa5 gulvet.'